section_heading: Elam
paragraph_text: Akadski kralj Maništušu prema zapisima tvrdi kako je pokorio Anšan, no Akadsko carstvo slabi u doba njegovih nasljednika. Elamski kralj Kutik-Inšušinak iz dinastije Awan oslobodio se od akadske dominacije i zauzeo je Anšan, zbog čega neki povjesničari pretpostavljaju kako je „Awan“ oblik riječi „Anšan“. Kasnije je Gudea od Lagaša pokorio Anšan, dok su vladari Ura Šulgi i Šu-Sin tamo imali svoje namjesnike. Ipak, Ur u doba vladavine njihova nasljednika Ibbi-Sina postepeno gubi kontrolu nad Anšanom, a Elamiti 2004. pr. Kr. pustoše grad Ur i nose kipove sumerskog boga Mjeseca (Sin) i samog Ibi-Sina u Anšan.<ref>[http://books.google.com/books?id=vRR8dfI7j_kC&pg=PA26&dq=anshan+gudea&client=firefox-a&sig=NTnmMcQGoDRutrXVJ5rTgvb4Z-g#PPA26,M1 Cambridge History of Iran str. 26.-27.]